Bill Gates fost il-vittmi ta' hacking fuq Twitter
Imtella' Lulju 16, 2020 - Aġġornata 16 Ta' Lulju, 2020 7:22am Elon Musk, Jeff Bezos u Bill Gates flimkien ma' figuri oħra prominenti fl-Istati Uniti sfaw vittma ta' hacking meta fuq il-paġna uffiċjali tagħhom ta' Twitter, ippublikaw offerti qarrieqa lill-pubbliku. Fost il-kitbiet, hackers kitbu fuq il-profil tas-Sur Gates li jekk jibagħtu elf dollaru f'forma ta' muniti diġitali, missier il-Microsoft se jkun qed jirdoppja din is-somma lura. F'reazzjoni għal dak li qed ikun meqjus wieħed mill-agħar attakk ċibernatiku riċenti, il-Kap Eżekuttib tas-Twitter Jack Dorsey qal li kienet ġurnata iebsa għall-Twitter u li jinsabu ddispaċuti ferm dwar dak li ġara. Qal li qed isir investigazzjoni interna biex il-kumpanija tipprova tifhem eżattament x'ġara.